Arnold Oksmaa

Arnold Oksmaa (sündinud 17. augustil 1979 Kohtla-Järvel) on eesti laulja, meelelahutus- ja seltskonnategelane. 

Kuivõrd Oksmaa on laulmisest enam tuntud oma skandaalse eraelu ja meedialembuse poolest, on teda avalikkuses tituleeritud tihti ka "kõmutegelaseks".Kohtutäiturid arestisid Arnold Oksmaa pangaarved Delfi, 10. november 2010.Vainküla, Kirsti. Presidendi tütre ähvardaja teine ohver oli Arnold Oksmaa Eesti Ekspress, 4. november 2010.

Elulugu
Ta õppis aastatel 1987–1997 Tallinna I Internaatkoolis.

Arnold Oksmaa esindas 2000. aastal Eestit puuetega inimeste Eurovisioonil Tamperes, kus ta sai koos kõigi teiste osalejatega, kes ei tulnud esikohale, teise koha. Ta kirjutas Mart Laarile ja Signe Kivile, et ta tahab selle eest preemiat saada, nagu "päris" eurolauljad ja tippsportlased. Ta oleks seda kasutanud oma koduköögi remontimiseks Kalamajas.Arnold Oksmaa. Hüljatud Eesti moodi. Hai Uim, Tallinn 2003, lk. 89–91

2002. aastal valmis Arnoldist dokumentaalfilm "Teine Arnold" (režissöör Urmas E. Liiv).

Samal aastal sai Oksmaa tuntuks ajakirjas Kroonika esitatud väidetega, mille kohaselt oli ta alaealisena laulja ja helilooja Joel Steinfeldti armuke.Jaan Väljaots. Steinfeldt Kroonikaga kohtus. Õhtuleht, 21. jaanuar 2003 Lisaks esitas Oksmaa samal aastal Raadio Uunole antud intervjuus väiteid ka samasuguse suhte kohta telesaatejuht Urmas Liiviga.Kadi Viljak. "Teadsin, et ta soovib minuga magada". Õhtuleht, 29. august 2002 Järgnenud uurimise ja kohtuprotsesside käigus Oksmaa esitatud süüdistused tõendamist ei leidnud.

Augustis 2006 algatati Arnold Oksmaa pornovideote ja -piltide väidetavalt ebaseaduslikus levitamises kriminaalasi karistusseadustiku paragrahvi 220 alusel, mis käsitleb autoriõiguse rikkumist.Oksmaa pornopiltide levitajad vangi? Õhtuleht, 2. veebruar 2006

Hiljem asus ta elama Helsingisse, kus teenis leiba kelnerina.Arnold Oksmaa soovib abielluda Eestis 10.10.2010 kell 10. Elu 24, 27. veebruar 2010 Ta on jätkanud ka tegevust harrastuslauljana ja tegeleb autobiograafia kirjutamisega. 2010. aastal avas ta isikliku kanali veebisaidil YouTube.

Teoseid
2002 plaadifirma TopTen tõi turule Arnold Oksmaa sooloplaadi "Teine Arnold"
2003 "Hüljatud Eesti moodi" (autobiograafia). Hai Uim. Tallinn 2003
2006 "Valitud pressiteated". Presshouse Kirjastus. Tallinn 2006
2011 hakkas kirjutama oma uut autobiograafiat

Tunnustus
2003 Eesti popmuusika aastaauhind "Kuldne Plaat 2003"

Tema kohta tehtud 
2002 Urmas E. Liivi dokumentaalfilm "Teine Arnold"
2003 Mari Leen Albers kirjutas Oksmaa elust raamatu "Avameelselt Arnoldist"
2004 Aivar Palumäe ja Gunnar Loho lavastasid temast eluloofilmi "MEESUS"

Viited

Välislingid
Arnold Oksmaa kanal YouTube'is
Arnold Oksmaa: "Oma väikese kasvu kohta on mul ilus ja sirge riist"
Arnold Oksmaa pommitab meediat omatehtud uudistega

Kategooria:Eesti pornonäitlejad
Kategooria:Eesti lauljad
Kategooria:Eestlased Soomes
Kategooria:Sündinud 1979